b'\n_START_ARTICLE_\nKai Birger Knudsen\n_START_SECTION_\nFamilie\n_START_PARAGRAPH_\nKai Knudsen var s\xc3\xb8nn av kemner Kai Angell Knudsen (1869-1944) og Julie Huse (1873-1952)._NEWLINE_I 1943 giftet han seg med Lilli Margrethe Wergeland (f\xc3\xb8dt 16. juli 1907).\n_START_SECTION_\nUtdannelse og juristkarriere\n_START_PARAGRAPH_\nKnudsen tok examen artium i 1922 og ble  cand.jur. i 1926. Han fikk bevilling som overrettssakf\xc3\xb8rer i 1926 og var kommunerevisor i Haugesund i 1926-1927. Han arbeidet som dommerfullmektig ved Tinn og Heddal sorenskriveri fra 1928 til 1930 og deretter som advokatfullmektig i Notodden fra 1930 til 1935. Fra 1935 drev han egen sakf\xc3\xb8rerpraksis dels p\xc3\xa5 Notodden, dels i Oslo. I maidagene 1945 ble han konstituert som sorenskriver i Tinn og Heddal. I 1946 ble han ansatt som kontorsjef hos riksmeglingsmannen. Kai Knudsen ble utnevnt til sekret\xc3\xa6r hos Statsministeren i 1948, og virket i denne stillingen frem til 1952. Etter en periode som regjeringsmedlem ble han sorenskriver i Follo sorenskriverembete i 1955.\n_START_SECTION_\nPolitiske verv\n_START_PARAGRAPH_\nKai Knudsen var medlem av Arbeiderpartiet. Etter at det ble fred i Norge i mai 1945 ble han midlertidig oppnevnt som ordf\xc3\xb8rer i Notodden i 1945. I 1946 ble han folkevalgt ordf\xc3\xb8rer samme sted._NEWLINE_Han m\xc3\xb8tte p\xc3\xa5 Stortinget som vararepresentant nr 2 for Kj\xc3\xb8pstedene i Telemark og Aust-Agder fylker (Arendal, Brevik, Grimstad, Krager\xc3\xb8, Notodden, Porsgrunn, Ris\xc3\xb8r, Skien) i perioden 1945-1949._NEWLINE_I Oscar Torps regjering var han justisminister (17. oktober 1952\xe2\x80\x9315. juni 1954) og_NEWLINE_forsvarsminister (15. juni 1954\xe2\x80\x9322. januar 1955).\n_START_SECTION_\nUtmerkelser og \xc3\xa6resbevisninger\n_START_PARAGRAPH_\nKai Knudsen ble tildelt \xc2\xabMedal for courage\xc2\xbb i 1945 for sin innsats mot den tyske okkupasjonsmakten under krigen.'